钦定古今图书集成/明伦汇编/闺媛典/第355卷 > 《贺新郎》韩玉
## 钦定古今图书集成/明伦汇编/闺媛典/第355卷 > 《贺新郎》韩玉

绰约人如玉。试新妆、娇黄半绿，汉宫匀注。倚傍小阑
闲伫立，翠带风前似舞。记洛浦、当年俦侣。罗袜尘生
香冉冉，料征鸿、微步凌波女。惊梦断，楚江渚。春工
若见应为主。忍都教、闲亭邃馆，冷风凄雨。待把此花
都折取，和泪连香寄与。须信道、离情如许。烟水茫茫
斜照里，是骚人、九辨招魂处。千古恨，与谁语。